टेल्को रिक्रिएशन क्लब में जमशेदपुर हारमोनिका फैंस क्लब की सांस्कृतिक संध्या का आयोजन
जमशेदपुरहारमोनिका फैंस क्लब की ओर से रविवार शाम को टेल्को रिक्रिएशन क्लब में सांस्कृतिक संध्या का आयोजन किया गया। इसमें स्थानीय कलाकारों ने माउथ ऑर्गन (हारमोनिका) बजाकर माहौल को सुरमई बनाया। जब उज्ज्वल दत्ता ने अपने माउथ ऑर्गन पर हमें और जीने की चाहत होती, अगर तुम होते...गीत को अपने सुर में ढाला, तो फिजा में संगीत का रस घुल गया। इसके बाद उन्होंने परदेशियों से ना अंखियां मिलाना..., मेरे दिल के चैन..., जिंदगी प्यार का गीत है..., ऐसा मौका फिर कहां मिलेगा... और जिंदगी कैसी पहेली हाय..सरीखे गीतों को अपने माउथ ऑर्गन से आवाज दी। असीम बनर्जी ने जाने जा...घूमता फिर रहा..., दीवाना लेके आया है... और सुहानी चांदनी रातें हमें सोने नहीं देती... सरीखे लोकप्रिय गीतों को हारमोनिका के सुरों में ढाला।
अरूण दास ने तू गए हो, नूर गया है..., जारे उड़ जा पंक्षी....जबकि सुदीप बोस ने शुद्ध बांग्ला शास्त्रीय गीत को माउथ आर्गन से बजाया। सुमित कुमार सिंह ने एक दिन मिट जाएगा...माटी के मोल...को गाकर माहौल को और हसीन बनाया। अंत में सभी कलाकारों ने मेरे सपनों की रानी कब आएगी...गीत को एक साथ आवाज देकर माहौल को संगीतमय बनाया। मुख्य अतिथि डॉ. एचएस पॉल और विशिष्ट अतिथि टाटा मोटर्स हॉस्पिटल के प्रशासनिक प्रमुख पार्थो मुखोपाध्याय ने इस सुरमई शाम को सराहा। उन्होंने बताया कि माउथ ऑर्गन (हारमोनिका) पूरी दुनिया में एक लोकप्रिय वाद्ययंत्र है। जमशेदपुर में हारमोनिका क्लब ने पहली बार इस तरह का कार्यक्रम आयोजित किया है। उन्होंने उम्मीद जतायी कि कार्यक्रम से इस वाद्ययंत्र के बारे में लोगों में और जागरूकता बढ़ेगी। मौके पर त्रिलोचन मिश्रा, कृष्णा राव, नंदन कुमार वर्मा, बीएन सिंह और दीपांकर सेनगुप्ता उपस्थित थे।
माउथ ऑर्गन बजाते कलाकार (इनसेट में) और उपस्थित दर्शक।
माउथ ऑर्गन की सुरमई शाम में खोए संगीत प्रेमी
bho_Deva hin_Deva hin_Deva hin_Deva hin_Deva